CELEX: C2005/143/68
Language: et
Date: 2005-06-11 00:00:00
Title: Kohtuasi T-35/05: Elisabeth Agne-Dapper'i ja teiste 21. jaanuari 2005. aasta hagi Euroopa Ühenduste Komisjoni vastu

11.6.2005   
            
            
               ET
            
            
               Euroopa Liidu Teataja
            
            
               C 143/35
            
         Elisabeth Agne-Dapper'i ja teiste 21. jaanuari 2005. aasta hagi Euroopa Ühenduste Komisjoni vastu
   (Kohtuasi T-35/05)
   (2005/C 143/68)
   Kohtumenetluse keel: prantsuse
   Elisabeth Agne-Dapper, elukoht Schoorl (Madalmaad) ja 172 teist hagejat, esitasid 21. jaanuaril 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hagejate esindajad on advokaadid Georges Vandersanden, Laure Levi ja Aurore Finchelstein.
   Hageja palub esimese astme kohtul:
   
               1.
            
            
               tunnistada hagi ja selles sisalduv ebaseaduslikkuse väide vastuvõetavaks ja põhjendatuks;
            
         
               2.
            
            
               tühistada sellest tulenevalt hagejaid puudutavad 2004. aasta mai pensionilehed, mille tõttu kohaldatakse paranduskoefitsienti, mis vastab hagejate elukohariikide pealinnu puudutavatele paranduskoefitsientidele, või kohaldada vähemalt sellist paranduskoefitsienti, mis kajastaks adekvaatselt elukalliduse erinevust nende kohtade vahel, kus arvatakse, et hagejad oma kulusid kandsid ning mis oleks seega kooskõlas vastavuspõhimõttega;
            
         
               3.
            
            
               jätta kõik kohtukulud komisjoni kanda.
            
         Õiguslikud alused ja peamised argumendid
   Kõik käesoleva kohtuasja hagejad on ametnikud, kes jäid pensionile enne 1. maid 2004. Nad vaidlustavad nõukogu 22. märtsi 2004. aasta määrusega (EÜ, Euratom) nr 723/2004, millega muudetakse Euroopa ühenduste ametnike personalieeskirju ja samuti ühenduse muudele teenistujatele rakendatavat korda (1), kinnitatud üleminekukorra, mis eeldab paranduskoefitsiendi tühistamist, kuna nimetatud kord põhineb uuel pensioni paranduskoefitsientide arvutamise korral, mille aluseks ei võeta enam pealinna, vaid keskmist elukallidust pensionisaaja poolt tõestatud peamises elukohaks olevas liikmesriigis.
   Oma nõuete toetuseks väidavad hagejad esiteks, et eelnimetatud määrus põhineb valedel alustel, kuna ei ühenduse suurenevat integratsiooni, liikumis- ja elukoha valiku vabadust ega ka pensionisaajate tegeliku elukoha kindlakstegemise raskendatust ei saanud võtta kõnealuse üleminekukorra aluseks.
   Lisaks toovad hagejad välja võrdsuse, õiguskindluse, omandatud õiguste tagasiulatuvuse ja õiguspärase ootuse kaitse põhimõtete rikkumise.
   
      (1)  ELT L 124, 27.4.2004, lk 1.